Kika van Es (s. 11. lokakuuta 1991) on alankomaalainen jalkapalloilija, pelipaikaltaan puolustaja. Hän on pelannut Alankomaiden naisten maajoukkueessa helmikuun 2021 loppuun mennessä 67 maaottelua. Ensimmäisen maaottelunsa hän pelasi Valko-Venäjää vastaan 21. marraskuuta 2009. Hän voitti Euroopan-mestaruuden 2017 ja saavutti MM-hopeaa 2019. Hän pelasi MM-turnauksessa avauskokoonpanossa kahdessa alkulohko-ottelussa ja tuli vaihdosta kentälle neljännesvälierässä.